text: Hunde i kø for at blive besøgshund 
  17 november 2016 kl. 14.36
  Der er rift om at blive besøgshund. Torsdag var 43 hunde til optagelsesprøve.Vi fulgte efter Bubbi på to år.
  Der er rift om Trygfondens besøgshunde til plejecentre og bosteder. Onsdag var 29 hunde til optagelsesprøve på Dybbøl Plejecenter og torsdag var 43 andre hunde til prøve på Plejecenter Lindegården i Vejle.
  En  af dem var Bubbi, en to-årig glad Cavalier King Charles Spaniel. Racen bliver også kaldt selskabshund.
  En god besøgshund er rolig, sund og glad for mennesker. Vores kamera fulgte Bubbi til optagelsesprøven sammen med sin ejer, Tine Lykke Andersen, veterinærsygeplejerske fra Vejle, hvor Bubbi bl.a. blev testet for pludselig opstået støj og fra et menneske, som f.eks. kommer gående i et gangstativ.
  Tine Lykke Andersen, ejer af godkendt besøgshund, Bubbi: "Det glæder vi os til."
  Bubbi blev godkendt, og den og Tine Lykke Andersen skal nu i gang med deres nye arbejde som besøgshund.
  -Det glæder vi os til, siger Tine til TV SYD.
  
  